Správa o činnosti Pracovnej skupiny pre rodovú rovnosť na FMK UCM

Pracovná skupina je zložená z nasledovných členiek a členov: doc. Radošinská, dr. Škvareninová, dr. Hurajová, dr. Hladíková, dr. Madleňák a dr. Švecová

Predstavenie aktivít, zodpovedanie stanovených otázok, podnety, pripomienky:
· Personálne otázky: Doc. Radošinská neprejavila ďalej záujem participovať ako členka komisií na fakultnej ani univerzitnej úrovni. Ostatní členovia potvrdili záujem pokračovať ako členky a členovia Pracovnej skupiny/univerzitnej komisie.
· Členky a členovia nezaznamenali žiadnu oficiálnu žiadosť o informácie v rámci tejto oblasti. Na neformálnej úrovni sa niektoré kolegyne a niektorí kolegovia zaujímali predovšetkým o témy rodovo citlivého jazyka a možností jeho implementácie do výučby a iných vedecko-pedagogických aktivít. Tejto téme sa venuje prioritne dr. Škvareninová aj počas vyučovania v rámci predmetov jazyková kultúra (1 Bc. AMES), Media psychology (1 Bc. VZME) a verbálne komunikačné praktikum (1 Mgr. KOMU). Dr. Madleňák a dr. Hladíková sa týmto témam venovali v rámci ich pedagogickej činnosti (konkrétne išlo o témy týkajúce sa tolerancie, rešpektu, etikety, pravidiel slušného a zdvorilého správania medzi mužmi a ženami na akademickej pôde, resp. študent vs. vyučujúci a pod.)
· Podnety pre túto agendu na univerzitnej/fakultnej úrovni:
· potreba postupne upraviť formulácie v oficiálnych dokumentoch, smerniciach, interných materiáloch, šablónach a pod. do rodovo citlivého jazyka, prípadne vydať usmernenie, ktoré by koordinovalo takéto úpravy v oficiálnych dokumentoch na úrovni fakúlt;
· zorganizovanie prednášky/workshopu napríklad o sexizme (ktorý je dosť rozšírený a často skrytý), prípadne aj celouniverzitná konferencia na tému rodovej rovnosti. Ďalej by sa povedomie o rodovej rovnosti mohlo rozširovať aj medzi laickou verejnosťou, napr. na festivale Učiaca sa Trnava, workshop v Malom Berlíne a podobne;
· zintenzívniť propagáciu tém rodovej rovnosti na fakultnej aj univerzitnej úrovni, predstaviť inštitút ombudsmana a jeho úlohu, resp. situácie, v ktorých sa na neho/ňu môže študentstvo a zamestnanectvo obrátiť (možno aj prostredníctvom hromadných e-mailov, informácií na obrazovkách a monitoroch v priestoroch univerzity a pod.); identifikovať kľúčové priestory/miesta, kde by takáto propagácia bola najefektívnejšia (bez toho, aby sa jednotlivci cítili diskomfortne v prípade, že by chceli ombudsmana kontaktovať (QR kódy)); vytvorenie atraktívnych informačných materiálov k týmto témam (plagáty, brožúry, príp. spolupráca s fakultnými médiami, Študentskou radou a pod.)
· bol zaznamenaný neoficiálny podnet – žiadosť študentov o doplnenie deliacich stien medzi pánske toalety (pisoáre);
· dr. Škvareninová počas akademického roka zorganizovala dva workshopy: jeden o rodovo citlivom jazyku, druhý o rodovo citlivej komunikácii vo vede a súčasne zabezpečila ich mediálne pokrytie (FMK TV, Rádio Aetter). V tejto oblasti sa chcú členky a členovia pracovnej skupiny angažovať aj naďalej;
· k témam rodovej rovnosti členky a členovia PS vedú aj záverečné práce, napr. k problematike LGBTI marketingu - dôvody záujmu/nezáujmu podnikateľských subjektov o oslovenie queer komunity ako cieľovej skupiny, výzvy a riziká; ďalej téma Transrodové osoby a ich mediálna reprezentácia);
· [bookmark: _GoBack]vybrané témy týkajúce sa rodovej rovnosti sú okrajovým spôsobom spracované aj v najnovšej publikácii Kybernetické šikanovanie a mediálna gramotosť  kategorizovanej ako vysokoškolská učebnica (vydaná v prestížnom vydavateľstve)   (Hladíková, V., Madleňák, A. (2023). Kybernetické šikanovanie a mediálna gramotnosť. Praha: Leges.) 

